b'\n_START_ARTICLE_\nAlexandra Ahnger\n_START_PARAGRAPH_\nAlexandra (Sascha) Ahnger (15. toukokuuta 1859 Kuopio \xe2\x80\x93 9. syyskuuta 1940 Helsinki) oli suomalainen laulajatar (altto, mezzosopraano) ja laulunopettaja. _NEWLINE_Alexandra Ahngerin vanhemmat olivat eversti Oskar Alfred Ahnger ja Alexandra (Alexandrine) von Koberwein.  H\xc3\xa4nen veljens\xc3\xa4 oli hy\xc3\xb6nteistutkija Constantin Ahnger. Ahnger opiskeli Smolnanssa Pietarissa 1877 ja Dresdeniss\xc3\xa4 yksityisoppilaana ja konservatoriossa 1885\xe2\x80\x931888, samoin kuin useana vuonna Pariisissa mme Desir\xc3\xa9e Art\xc3\xb4t de Pavillan ja mme Colonnen johdolla. Laulunopettajana h\xc3\xa4n toimi vuodesta 1888. Laulunopettaja Ahnger oli Nya svenska samskolanissa 1893\xe2\x80\x931896, Helsingin sokeainkoulussa 1903\xe2\x80\x931906, Helsingin konservatoriossa 1907\xe2\x80\x931927 ja my\xc3\xb6s yksityisesti. _NEWLINE_Ahnger esitti Louhen osan Oskar Merikannon oopperassa Pohjan neiti vuonna 1908, samoin h\xc3\xa4n esiintyi muissakin oopperoissa ja konserteissa sek\xc3\xa4 piti omia konsertteja.'